‘‘ఒకప్పుడు ‘నువ్వు ఏం చెప్పినా నవ్వుతున్నాం’ అని చాలామంది అనేవారు. ఇప్పుడు ‘నువ్వు ఏం చెప్పినా నమ్ముతున్నాం’ అని అంటున్నారు. కేవలం యాక్టింగ్ మాత్రమే చేసుంటే నా కెరీర్ ఎప్పుడో పూర్తయిపోయేది’’ అని అవసరాల శ్రీనివాస్ అన్నారు. అల్లు శిరీశ్ కథానాయకుడిగా నటించిన ‘ఒక్క క్షణం’ చిత్రంలో ఆయన కీలక పాత్ర పోషించారు. విఐ ఆనంద్ దర్శకత్వం చక్రీ చిగురుపాటి నిర్మించిన ఈ చిత్రం 28న ప్రేక్షకుల ముందుకొస్తుంది. ఈ సందర్భంగా శనివారం ఆయన విలేకర్లతో మాట్లాడారు. ‘‘ఇద్దరు అన్నదమ్ములు ఓ యాక్సిడెంట్లో వేర్వేరు సమయాల్లో మరణిస్తారు.ఆ యాక్సిడెంట్ చేసింది మాత్రం ఒక్కరే. యాదృచ్చికంగా జరిగిన ఆ సంఘటనే ఈ కథకు స్ఫూర్తి. దర్శకుడు తన జీవితంలో చూసిన సంఘటన ఆధారంగా కథ రాశాడు. అబ్రహాం లింకన్, జాన్ కెనడీ వందేళ్ల తర్వాత ఒకే రోజు, ఒకేలా చనిపోవడం కూడా ఈ కథకు స్ఫూర్తే. ఇందులో నేను ఆర్కిటెక్చర్గా కనిపిస్తా. కొత్త తరహా స్ర్కిప్ట్ కావడం ఎంజాయ్ చేస్తూ పనిచేశా’’ అని తెలిపారు. ఇంకా మాట్లాడుతూ ‘‘నా పదేళ్ల  జర్నీ సాఫీగా సాగలేదు. ఎన్నో ఇబ్బందులు ఎదుర్కొన్నా. యాక్టింగ్ చేస్తూ, రచన, దర్శకత్వం చేస్తున్నాను కాబట్టే నాకంటూ ఓ స్థానం ఏర్పడింది’’ అని అవసరాల శ్రీనివాస్ తెలిపారు.
‘‘okappudu ‘nuvvu yem cheppina navvutunnam’ ani chaalaamandi anevaaru. ippudu ‘nuvvu yem cheppina nammutunnam’ ani antunnaru. kevalam acting matrame chesunte naa kereer eppudo poortayipoyedi’’ ani avasaraala srinivas annaru. allu shireesh kathaanaayakudigaa natinchina ‘okka kshanam’ chitramlo aayana keelaka paatra pooshinchaaru. vai anand darsakatvam chakri chigurupati nirminchina ee chitram 28na prekshakula mundukostundi. ee sandarbhamgaa sanivaaram aayana vilekarlatho matladaru. ‘‘iddaru annadammulu oo accidentlo ververu samayaallo maranistaaru.aa accident chesindi maatram okkare. yaadrucchikamgaa jarigina aa sanghatane ee kathaku sphurthy. darsakudu tana jeevitamlo chusina sanghatana aadhaaramgaa katha raasaadu. abraham linkan, jan kenadi vandella tarvaata oke roju, okela chanipovadam kuudaa ee kathaku sphurthe. indulo nenu architecturga kanipista. kotta taraha srcipt kaavadam enjay chestu panichesa’’ ani telipaaru. inka maatlaadutuu ‘‘naa padella  jarni saffiga saagaledu. enno ibbandulu edurkonna. acting chestu, rachana, darsakatvam chestunnanu kabatte naakantuu oo sthaanam erpadindi’’ ani avasaraala srinivas telipaaru.